Canton Apenzel de Dent

El Canton Apenzel de Dét (en todèsch: Appenzell Innerrhoden; en fransés: Appenzell Rhodes-Intérieures; en romàncio: Appenzell dadens) l'è giü dei vintisés cantù de la Svizzera. L'è 'l méno pupulùs de töcc e 'l segónt piö picinì come superfìce. L'è sitüàt endèla part nord-orientàla del paés. El cunfìna coi cantù de San Gal e Apenzel de Föra. La popolasiù del cantù l'è de 15688 abitàncc (dàto del Desember 2010) 'n magiurànsa de religiù cristiàna catòlica e de lèngua todèsca. I teretóre de chèsto cantù i s'è ünìcc a la Confederasiù Svìsera endèl 1513 e zamò 'ndèl 1597 'l s'è dividìt del Apenzel de Föra per quistiù religiùze: l'Apenzèl de Dét l'è 'n magiurànsa catòlich e 'nvéce l'Apenzel de Föra l'è 'n magiurànsa protestànt. La capitàl del cantù l'è la citadìna de Appenzell. Südiviziù aministratìva L'ìa cunsideràt en mès cantù (halbkanton, semicantone) ma adès chèsta denominasiù l'è mìa piö 'n vigùr. L'unità aministratìva piö pesèna del cantù l'è 'l distrèt e mìa 'l cümü, e al momènt el Canton Apenzel de Dét l'è spartìt endèi 6 distrècc (Bezirk) elencàcc ché sota: Appenzell Gonten Oberegg Rüte Schlatt-Haslen Schwende